18/06/2019 | Administración LocalMunicipal
Corcubión
Aprobación de selo electrónico

De conformidade co disposto no artigo 45.1. a) da Lei 39/2015 publícase a seguinte Resolución da Alcaldía núm.211/2019, de data 13/06/19: O Concello de Corcubión dispón dunha sede electrónica (https://sede.corcubion. gal), que permite que aos cidadáns obter documentos administrativos de forma automática.1) O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: “Enténdese por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público.” 2) O apartado 2 do artigo 41 prevé que “en caso de actuación administrativa automatizada tense que establecer previamente o órgano ou órganos competentes, segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación.” 3) Así mesmo, o artigo 42 prevé que “No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de sinatura electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de sinatura electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente.” 4) O selo de órgano prevese no artigo 42 da Lei 40/2015, baixo a rúbrica «Sistemas de firma para a actuación administrativa automatizada». 5) A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Porén, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei estabelece e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na que non interveña de maneira directa un empregado público.6) Corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar mediante unha actuación administrativa automatizada, de acordo co principio de proporcionalidade e sen que se produza unha mingua de garantías da persoa usuaria.7) O artigo 70 bis.3 da Lei 7/1985, do 2 de abril, Regularoda das Bases de Réxime Local. De acordo con todo o indicado, e en uso das atribucións conferidas polo artigo 21.1 a) e s) da Lei 7/1985, LBRL, RESOLVO: PRIMEIRO.- Aprobar as seguintes actuacións administrativas automatizadas do concello de Corcubión. - De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Corcubión ou á súa sede electrónica (https://corcubion.sede. gal) - De carácter específico: a) Expedición de certificados e de volantes de empadroamento. b) Expedición automática de recibos de presentación no rexistro electrónico da Administración. SEGUNDO.- Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes: - Para a definición das especificacións ou detalle do procedemento de creación e emisión do certificado: Secretaría da Corporación. - Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña - Para a supervisión e control de calidade: Secretaría da Corporación. TERCEIRO.- Créase o selo electrónico de Órgano do concello de Corcubión coa seguinte denominación: SELO DE ÓRGANO DO CONCELLO DE CORCUBIÓN. - A responsabilidade da utilización para os efectos de impugnación corresponde ao Concello de Corcubión. - As características do certificado e a verificación de documentos asinados con selo de órgano poderase realizar na sede electrónica do Concello de Corcubión (https:/corcubion. sede. gal). - O selo electrónico de Órgano do Concello de Corcubión poderase utilizar nos procesos de tramitación automatizada sinalados anteriormente. - O órgano responsable para os efectos de impugnación é a Alcaldía do Concello de Corcubión. CUARTO.- A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán os permisos de Selado Electrónico unicamente os empregados públicos que sexan acreditados pola Secretaría da Corporación.6. O Concello emitirá resolución automatizada que recollerá expresamente, ademais do contido estabelecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: 1. A súa condición de acto administrativo automatizado.2. O selo electrónico da entidade.3. O órgano que ha de considerarse responsable para os efectos de impugnación, de acordo co indicado apartado terceiro desta resolución.7. O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. As ditas aplicacións informáticas garantirán o control dos prazos, a identificación dos órganos responsábeis dos procedementos, así como a tramitación ordenada dos expedientes administrativos.9. As indicadas resolucións poderán recorrerse ante o órgano xurisdicional contencioso administrativo, previa reclamación potestativa ante a Alcaldía, na forma estabelecida na Lei de procedemento administrativo.10. Os expedientes de tramitación automática arquivaranse no xestor documental TEDeC SIGEM, asinado mediante selo electrónico do Concello.11. As copias dos documentos electrónicos terán a consideración que se estabelece no artigo 27 da Lei 39/2015. QUINTO.- Informar da presente resolución aos distintos servizos administrativos da Corporación, e dar conta ao Pleno da Corporación na primeira sesión que realice. SEXTO.- Esta resolución publicarase na sede electrónica do Concello de Corcubión para os efectos de xeral coñecemento, de acordo co artigo 45.1. a) da Lei 39/2015, así como no BOP da Coruña. Corcubión, 13 de xuño do 2019 O Alcalde Manuel Insua Insua